Lielvārdes pagasts

Lielvārdes pagasts ir viena no Ogres novada administratīvajām teritorijām tā vidienē. Robežojas ar  Lielvārdes pilsētu kā arī Lēdmanes, Jumpravas, Birzgales un Rembates pagastiem. Pagasta centrs atrodas Lielvārdes pilsētā, kas atrodas ārpus pagasta robežām.

 Daba 
Pagasta teritorijā atrodas dabas liegums Daugava pie Kaibalas.Ogres novads — Lielvārdes pagasts
 Hidrogrāfija 
Upes: Gribuļupīte, Īdavas upīte, Kaibala, Kraukļupīte, Rēvelīte, Spilve, Temuļupīte.

 Vēsture 
Lielvārdes pagasts dokumentos pirmo reizi minēts 1826. gadā. 1924. gadā tam pievienota daļa Rembates pagasta. 1935. gadā Rīgas apriņķa Lielvārdes pagasta platība bija 62 km² un tajā dzīvoja 1841 iedzīvotājs. 

1945. gadā pagastā izveidoja Kaibalas un Lielvārdes ciema padomes, 1947. gadā pievienoja Ogres apriņķim, bet pagastu un apriņķi 1949. gadā likvidēja, pievienojot Ogres rajonam. 1949. gada jūnijā Lielvārdei piešķīra strādnieku ciemata statusu, bet Lielvārdes un Kaibalas ciemus pievienoja strādnieku ciematam. 1949. gada decembrī Lielvārdes un Kaibalas ciemus izveidoja no jauna, bet 1956. gadā likvidēja pievienojot Lielvārdei kā Lielvārdes lauku teritoriju. 

1992. gadā Lielvārdes pilsētai piešķīra pilsētas statusu un to atdalīja kā atsevišķu teritoriālo vienību. 2004. gadā Lielvārdes pilsētu ar lauku teritoriju reorganizēja par Ogres rajona Lielvārdes novadu. 2009. gadā rajoni tika likvidēti. 2010. gadā Lielvārdes novada Lielvārdes lauku teritoriju pārdēvēja par Lielvārdes pagastu. 2021. gadā Lielvārdes novadu iekļāva Ogres novadā.

 Iedzīvotāji 
 Iedzīvotāju skaita izmaiņas 

 Apdzīvotās vietas 
Lielākās apdzīvotās vietas ir Annas, Glaudītāji, Kaibala, Senči, Svētiņi.

 Saimniecība 
 Transports 

Lielvārdes pagastu šķērso dzelzceļa līnija Rīga—Daugavpils, kā arī ir viena dzelzceļa pietura — Kaibala, kas atklāta 1930. gadā. Pagastu šķērso arī autoceļš A6 (Rīga—Daugavpils—Krāslava—Baltkrievijas robeža (Patarnieki)), autoceļš V971 (Lielvārde—Rozītes), autoceļš V986 (pievedceļš Kaibalas stacijai) un autoceļš V985 (Kaibala—Annas).

 Izglītība un kultūra 

19. gadsimta 60. gados Lielvārdes muižas īpašnieks Arturs fon Vulfs, Kaibalas pusmuižas iedzīvotājiem dāvājis zemi skolas celtniecībai. Skolas ēka pabeigta 1869. gadā. Pirmā pasaules kara laikā skolas ēka nopostīta. Jaunā skolas ēkas uzcelta 1923. gadā. Īsi pirms skolas 100. jubilejas ēka paplašināta, piebūvējot vecajai skolas ēkai jauno korpusu. Pamatskola Kaibalā darbojusies līdz 2011. gadam, kad tā reorganizēta par Edgara Kauliņa Lielvārdes vidusskolas sākumskolas filiāli. 2012. gadā atvērtas arī pirmskolas izglītības iestādes "Pūt vējiņi" grupas. 2014. gadā sākumskola pārcelta uz Lielvārdes vidusskolas telpām, nododot visu ēku bērnudārza vajadzībām, taču 2017. gadā skolas sliktā tehniskā stāvokļa dēļ, sākumsskola tika aizvērta. 2025. gadā Kaibalas skolā atvērta Montesori pirmskolas izglītības iestāde.

 Atsauces 

Kategorija:Vidzeme
Kategorija:Ogres novada pagasti

Kategorija:Lielvārde
Kategorija:Latvijas pilsētciematu lauku teritorijas
Kategorija:Latvijas pilsētu lauku teritorijas